2017-yilda “Avtoraqam” onlayn auksioni orqali 27,6 mlrd so‘mlik 1364 ta “chiroyli” avtoraqam sotildi

O‘zbekiston Respublika tovar-xomashyo birjasi axborot portali “O‘zRTXB” AJ faoliyatining 2017-yil yakunlari haqida ma’lumot berdi.

Qayd etilishicha, O‘zbekiston Respublikasi Vazirlar Mahkamasining 2017-yil 31-avgustidagi 683-sonli qarorini bajarish maqsadida jismoniy va yuridik shaxslarga avtomototransport vositalari uchun ro‘yxatdan o‘tkazish davlat raqami belgilarini oshirilgan to‘lov stavkalarida sotish bo‘yicha yangi savdo platformasi ishga tushirildi. Avtoraqamlarni sotish bo‘yicha onlayn auksion birjaning yangi avtoraqam.uzex.uz vebsaytida amalga oshirila boshladi.
“Avtoraqam” tizimi ishga tushgan paytdan boshlab 2017-yilning oxiriga qadar “O‘zRTXB” AJ ning onlayn auksioni orqali umumiy qiymati 27,6 mlrd so‘mlik 1364 ta “chiroyli” avtoraqamlar jismoniy va yuridik shaxslarga sotildi.